CELEX: 52013PC0052
Language: lt
Date: 2013-02-08
Title: Pasiūlymas TARYBOS DIREKTYVA kuria dėl Kroatijos stojimo adaptuojamos tam tikros viešųjų pirkimų srities direktyvos

|
			
		
		
		52013PC0052
		
			Pasiūlymas TARYBOS DIREKTYVA kuria dėl Kroatijos stojimo adaptuojamos tam tikros viešųjų pirkimų srities direktyvos /* COM/2013/052 final - 2013/0031 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO APLINKYBĖS
Siūloma Tarybos direktyva, kuria adaptuojamos
tam tikros viešųjų pirkimų srities direktyvos, yra būtina
dėl Kroatijos Respublikos stojimo į Europos Sąjungą.
2011 m. gruodžio 9 d. Briuselyje visos
Europos Sąjungos valstybės narės ir Kroatijos Respublika
pasirašė Sutartį dėl Kroatijos Respublikos stojimo į
Europos Sąjungą[1].
Stojimo sutarties 3 straipsnio 3 dalyje nurodyta,
kad ji įsigalioja 2013 m. liepos 1 d., jei iki tos dienos bus
deponuoti visi ratifikavimo dokumentai.
Stojimo sutarties 3 straipsnio 4 dalyje nurodyta,
kad Sąjungos institucijos gali iki stojimo priimti, inter alia,
Akto dėl Kroatijos Respublikos stojimo sąlygų[2] 50
straipsnyje nurodytas priemones. Šios priemonės įsigalioja tik tuo
atveju, jei įsigalioja Stojimo sutartis, jos įsigaliojimo dieną.
Stojimo akto 50 straipsnyje nurodyta, kad tais
atvejais, kai dėl stojimo būtina daryti iki įstojimo dienos
institucijų priimtų aktų adaptacijas ir kai būtinos
adaptacijos nebuvo numatytos Akte ar jo prieduose, Taryba arba Komisija (jeigu
pirminį aktą priėmė Komisija), priima būtinus aktus. 
Baigiamojo akto[3] 2 punkte nurodyta, kad valstybės
narės ir Kroatija, tvirtindamos Stojimo sutartį, pasiekė
politinį susitarimą dėl institucijų priimtų aktų
adaptacijų; Stojimo sutarties Aukštosios Susitariančiosios Šalys
prašo Tarybos ir Komisijos priimti tas adaptacijas iki įstojimo pagal
Stojimo akto 50 straipsnį, prireikus jas papildžius ir atnaujinus
atsižvelgiant į Sąjungos teisės raidą.
Siūloma Tarybos direktyva apima visų
Tarybos bei Europos Parlamento ir Tarybos direktyvų technines adaptacijas,
kurias būtina priimti dėl Kroatijos stojimo, viešųjų
pirkimų srityje, atitinkančioje 5 derybų skyrių.
Šis pasiūlymas – vienas iš daugelio Komisijos
Tarybai pateiktų Tarybos direktyvų pasiūlymų, kuriais
į atskirus Tarybos direktyvų pasiūlymus sujungiamos Tarybos
direktyvų bei Europos Parlamento ir Tarybos direktyvų techninės
adaptacijos, atitinkančios skirtingus derybų skyrius. Tokia
struktūra siekiama, kad valstybėms narėms būtų
paprasčiau perkelti direktyvas į jų teisės sistemas.
Šį teisės aktų pasiūlymų rinkinį, kurį
Komisija perdavė Tarybai, sudaro tiek įvairūs Tarybos direktyvų
pasiūlymai, tiek vieno Tarybos reglamento, apimančio atitinkamus
Europos Parlamento ir Tarybos reglamentus ir sprendimus, pasiūlymas bei
atitinkami Tarybos reglamentai ir sprendimai. Tokio metodo laikytasi ir
praeityje, Bulgarijai ir Rumunijai stojant į ES[4].
Numatoma, kad visi šio rinkinio teisės aktai
bus paskelbti Europos Sąjungos oficialiajame leidinyje tą
pačią dieną.
Šiame ir kituose šio rinkinio pasiūlymuose
bus atsižvelgta į technines teisyno, paskelbto Europos Sąjungos
oficialiajame leidinyje iki 2012 m. rugsėjo 1 d.,
adaptacijas. Viena vertus, taip norima skirti pakankamai laiko atitinkamiems
teisėkūros procesams ir, kita vertus, suteikti valstybėms
narėms galimybę įvykdyti susijusias direktyvų
perkėlimo ir pranešimo prievoles. Po 2012 m. rugsėjo 1 d. Europos
Sąjungos oficialiajame leidinyje paskelbto teisyno galimos adaptacijos
bus numatytos pačiuose aktuose arba tinkama tvarka padarytos vėliau.
Be to, Komisija ketina 2013 m. liepos mėn. pradžioje neoficialiai
pateikti valstybėms narėms tokių teisės aktų
sąrašą.
2.           KONSULTACIJŲ SU SUINTERESUOTOSIOMIS
ŠALIMIS IR POVEIKIO VERTINIMO REZULTATAI
Kadangi šis pasiūlymas yra visiškai techninio
pobūdžio ir nereikalauja politinių sprendimų, rengti
konsultacijas su suinteresuotosiomis šalimis ar atlikti poveikio vertinimą
būtų buvę netikslinga.
3.           TEISINIAI PASIŪLYMO ASPEKTAI
Pasiūlymo teisinis pagrindas – Akto dėl
Kroatijos Respublikos stojimo sąlygų 50 straipsnis.
Subsidiarumo ir proporcingumo principų yra
visapusiškai laikomasi. Imtis Sąjungos lygmens veiksmo reikia pagal
subsidiarumo principą (ES sutarties 5 straipsnio 3 dalis), nes
pasiūlymas susijęs su Sąjungos priimtų teisės
aktų techninėmis adaptacijomis. Pasiūlyme laikomasi
proporcingumo principo (ES sutarties 5 straipsnio 4 dalis), nes jo nuostatomis
reglamentuojama tik tai, kas būtina nustatytam tikslui pasiekti.
4.           POVEIKIS BIUDŽETUI
Pasiūlymas neturi poveikio Sąjungos
biudžetui. 
2013/0031 (NLE)
Pasiūlymas
TARYBOS DIREKTYVA
kuria dėl Kroatijos stojimo adaptuojamos
tam tikros viešųjų pirkimų srities direktyvos
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į Kroatijos Respublikos
stojimo sutartį, ypač į jos 3 straipsnio 4 dalį,
atsižvelgdama į Aktą dėl
Kroatijos Respublikos stojimo, ypač į jo 50 straipsnį,
atsižvelgdama į Komisijos
pasiūlymą,
kadangi:
(1)       Stojimo akto 50 straipsnyje
nustatyta, kad tais atvejais, kai dėl stojimo būtina daryti iki
įstojimo dienos institucijų priimtų aktų adaptacijas ir kai
būtinos adaptacijos nebuvo numatytos Akte ir jo prieduose, Taryba,
remdamasi Komisijos pasiūlymu, kvalifikuota balsų dauguma priima
būtinus aktus, jei pirminis aktas nebuvo priimtas Komisijos;
(2)       konferencijos, kurioje buvo
parengta Stojimo sutartis, Baigiamajame akte nurodyta, kad Aukštosios
Susitariančiosios Šalys pasiekė politinį susitarimą
dėl institucijų priimtų aktų adaptacijų, kurias reikia
padaryti atsižvelgiant į stojimą, ir prašo Tarybos ir Komisijos
priimti tas adaptacijas iki įstojimo, prireikus jas papildžius ir
atnaujinus atsižvelgiant į Sąjungos teisės raidą;
(3)       todėl direktyvos
2004/17/EB[5], 2004/18/EB[6] ir 2009/81/EB[7] turėtų
būti atitinkamai iš dalies pakeistos,
PRIĖMĖ ŠIĄ
DIREKTYVĄ:
1 straipsnis
Direktyvos 2004/17/EB, 2004/18/EB ir
2009/81/EB iš dalies keičiamos taip, kaip nurodyta priede.
2 straipsnis
1.           Valstybės narės ne
vėliau kaip Kroatijos Respublikos įstojimo į Europos Sąjungą
dieną priima ir paskelbia įstatymus ir kitus teisės aktus, būtinus,
kad būtų laikomasi šios direktyvos. Jos nedelsdamos pateikia
Komisijai tų teisės aktų nuostatų tekstą. 
Jos taiko šias nuostatas nuo Kroatijos
įstojimo į Europos Sąjungą dienos.
Valstybės narės, priimdamos tas
nuostatas, daro jose nuorodą į šią direktyvą arba tokia
nuoroda daroma jas oficialiai skelbiant. Nuorodos darymo tvarką nustato
valstybės narės.
2.           Valstybės narės
pateikia Komisijai šios direktyvos taikymo srityje priimtų nacionalinės
teisės aktų pagrindinių nuostatų tekstus.
3 straipsnis
Ši direktyva įsigalioja tik tuo atveju,
jei įsigalioja Kroatijos Respublikos stojimo sutartis, jos
įsigaliojimo dieną.
4 straipsnis
Ši direktyva skiriama valstybėms
narėms.
Priimta Briuselyje
                                                                       Tarybos
vardu
                                                                       Pirmininkas
                                                                       
PRIEDAS 
VIEŠIEJI PIRKIMAI
1.           32004
L 0017: 2004 m. kovo 31 d. Europos Parlamento ir Tarybos
direktyva 2004/17/EB dėl subjektų, vykdančių veiklą
vandens, energetikos, transporto ir pašto paslaugų sektoriuose,
vykdomų pirkimų tvarkos derinimo (OL L 134, 2004 4 30, p. 1).
(a)         
I priede „Perkantieji subjektai, veikiantys
dujų arba šilumos perdavimo ar paskirstymo sektoriuose“ po
Prancūzijai skirto įrašo įterpiama:
„Kroatija
 Zakon o javnoj nabavi (Narodne novine, broj
90/11) (Viešųjų pirkimų įstatymas, Oficialusis leidinys
Nr. 90/11) 6 straipsnyje nurodyti perkantieji subjektai, kurie
laikydamiesi specialių taisyklių užsiima fiksuotų tinklų,
skirtų visuomenei teikti paslaugas, susijusias su dujų ir
šiluminės energijos gamyba, perdavimu ir paskirstymu, suteikimo (tiekimo)
arba valdymo veikla ir dujų arba šiluminės energijos tiekimo tokiems
tinklams veikla, pavyzdžiui, subjektai, vykdantys veiklą pagal energetikos
veiklos vykdymo licenciją kaip numatyta Energetikos įstatyme (Oficialusis leidinys Nr. 120/12).“ 
(b)         
II priede „Perkantieji subjektai, veikiantys
elektros gamybos, perdavimo ar paskirstymo sektoriuose“ po Prancūzijai
skirto įrašo įterpiama:
„Kroatija
 Zakon o javnoj nabavi (Narodne novine, broj
90/11) (Viešųjų pirkimų įstatymas, Oficialusis leidinys
Nr. 90/11) 6 straipsnyje nurodyti perkantieji subjektai, kurie
laikydamiesi specialių taisyklių užsiima fiksuotų tinklų,
skirtų visuomenei teikti paslaugas, susijusias su elektros energijos
gamyba, perdavimu ir paskirstymu, suteikimo (tiekimo) arba valdymo veikla ir
elektros energijos tiekimo tokiems tinklams veikla, pavyzdžiui, subjektai,
vykdantys veiklą pagal energetikos veiklos vykdymo licenciją kaip
numatyta Energetikos įstatyme (Oficialusis
leidinys Nr. 120/12).“
(c)         
III priede „Perkantieji subjektai geriamojo vandens
gamybos, perdavimo ir paskirstymo sektoriuose“ po Prancūzijai skirto
įrašo įterpiama:
„Kroatija
 Zakon o javnoj nabavi (Narodne novine, broj
90/11) (Viešųjų pirkimų įstatymas, Oficialusis leidinys
Nr. 90/11) 6 straipsnyje nurodyti perkantieji subjektai, kurie
laikydamiesi specialių taisyklių užsiima fiksuotų tinklų,
skirtų visuomenei teikti paslaugas, susijusias su geriamojo vandens
gamyba, perdavimu ir paskirstymu, suteikimo (tiekimo) arba valdymo veikla ir
geriamojo vandens tiekimo tokiems tinklams veikla, pavyzdžiui, vietos
savivaldos įsteigti subjektai, veikiantys kaip viešieji vandens tiekimo ir
kanalizacijos paslaugų teikėjai kaip numatyta Vandens įstatyme (Oficialusis leidinys Nr. 153/09 ir 130/11).“
(d)         
IV priede „Perkantieji subjektai, veikiantys
geležinkelio paslaugų srityje“ po Prancūzijai skirto įrašo
įterpiama:
„Kroatija
Zakon o javnoj nabavi (Narodne novine, broj
90/11) (Viešųjų pirkimų įstatymas,
Oficialusis leidinys Nr. 90/11) 6 straipsnyje nurodyti perkantieji
subjektai, kurie laikydamiesi specialių taisyklių užsiima
tinklų, skirtų visuomenei teikti geležinkelių transporto
paslaugas, teikimo arba valdymo veikla.“
(e)         
V priede „Perkantieji subjektai, veikiantys miesto
geležinkelių, tramvajų, troleibusų ar autobusų
paslaugų srityje“ po Prancūzijai skirto įrašo įterpiama:
„Kroatija
Zakon o javnoj nabavi (Narodne novine, broj
90/11) (Viešųjų pirkimų įstatymas,
Oficialusis leidinys Nr. 90/11) 6 straipsnyje nurodyti perkantieji
subjektai, kurie laikydamiesi specialių taisyklių užsiima
tinklų, skirtų visuomenei teikti miesto geležinkelių,
automatinių sistemų, tramvajų, autobusų, troleibusų ir
lyninių keltuvų transporto paslaugas, suteikimo arba valdymo veikla,
pavyzdžiui, subjektai, vykdantys tokią veiklą kaip viešųjų
paslaugų teikėjai pagal Komunalinių paslaugų
įstatymą (Oficialusis leidinys Nr. 36/95,
70/97, 128/99, 57/00, 129/00, 59/01, 26/03, 82/04, 110/04, 178/04, 38/09,
79/09, 153/09, 49/11, 84/11, 90/11).“
(f)           
VI priede „Perkantieji subjektai, veikiantys pašto
paslaugų sektoriuje“ po Prancūzijai skirto įrašo įterpiama:
„Kroatija
Zakon o javnoj nabavi (Narodne novine, broj
90/11) (Viešųjų pirkimų įstatymas,
Oficialusis leidinys Nr. 90/11) 6 straipsnyje nurodyti perkantieji
subjektai, kurie laikydamiesi specialių taisyklių užsiima pašto
paslaugų ir kitų paslaugų, kurios pagal įstatymo 112
straipsnio 4 dalį neapima pašto paslaugų, teikimo veikla.“
(g)         
VII priede „Perkantieji subjektai, veikiantys
naftos arba dujų žvalgymo ir gavybos sektoriuose“ po Prancūzijai
skirto įrašo įterpiama:
„Kroatija
Zakon o javnoj nabavi (Narodne novine, broj
90/11) (Viešųjų pirkimų įstatymas,
Oficialusis leidinys Nr. 90/11) 6 straipsnyje nurodyti perkantieji
subjektai, kurie laikydamiesi specialių taisyklių užsiima veikla,
susijusia su geografinės teritorijos eksploatavimu naftos ir dujų
žvalgymo ir gavybos tikslais, pavyzdžiui, subjektai, vykdantys tokią
veiklą pagal Kasybos įstatymą (Oficialusis leidinys Nr. 75/09 ir 49/11).“
(h)         
VIII priede „Perkantieji subjektai, veikiantys
anglių ir kito kietojo kuro žvalgymo bei gavybos sektoriuose“ po
Prancūzijai skirto įrašo įterpiama:
„Kroatija
Zakon o javnoj nabavi (Narodne novine, broj
90/11) (Viešųjų pirkimų įstatymas,
Oficialusis leidinys Nr. 90/11) 6 straipsnyje nurodyti perkantieji
subjektai, kurie laikydamiesi specialių taisyklių užsiima veikla,
susijusia su geografinės teritorijos eksploatavimu anglių ir kito
kietojo kuro žvalgymo ir gavybos tikslais, pavyzdžiui, subjektai, vykdantys
tokią veiklą pagal Kasybos įstatymą (Oficialusis leidinys
Nr. 75/09 ir 49/11).“
(i)           
IX priede „Perkantieji subjektai, veikiantys
jūrų arba vidaus vandenų uostų ar kitų terminalų
infrastruktūros srityje“ po Prancūzijai skirto įrašo
įterpiama:
„Kroatija
Zakon o javnoj nabavi (Narodne novine, broj
90/11) (Viešųjų pirkimų įstatymas,
Oficialusis leidinys Nr. 90/11) 6 straipsnyje nurodyti perkantieji
subjektai, kurie laikydamiesi specialių taisyklių užsiima veikla,
susijusia su geografinės teritorijos eksploatavimu jūrų
uostų, upių uostų ir kitų transporto terminalų
suteikimo vežėjams jūrų ar upių keliais tikslais,
pavyzdžiui, subjektai, vykdantys tokią veiklą pagal Jūrų ir
jūrų uostų įstatymą (Oficialusis leidinys Nr. 158/03, 100/04, 141/06 ir 38/09).“
(j)           
X priede „Perkantieji subjektai, veikiantys oro
uostų įrengimų srityje“ po Prancūzijai skirto įrašo
įterpiama:
„Kroatija
Zakon o javnoj nabavi (Narodne novine, broj
90/11) (Viešųjų pirkimų įstatymas,
Oficialusis leidinys Nr. 90/11) 6 straipsnyje nurodyti perkantieji
subjektai, kurie laikydamiesi specialių taisyklių užsiima veikla,
susijusia su geografinės teritorijos eksploatavimu oro uostų ir
kitų transporto terminalų suteikimo oro transporto vežėjams
tikslais, pavyzdžiui, subjektai, vykdantys tokią veiklą pagal Oro
uostų įstatymą (Oficialusis leidinys Nr.
19/98 ir 14/11).“
2.           32004
L 0018: 2004 m. kovo 31 d. Europos Parlamento ir Tarybos
direktyva 2004/18/EB dėl viešojo darbų, prekių ir paslaugų
pirkimo sutarčių sudarymo tvarkos derinimo (OL L 134, 2004 4 30, p.
114).
(a)         
III priede „1 straipsnio 9 punkto antroje
pastraipoje nurodytų organizacijų, kurių veiklą
reglamentuoja viešoji teisė, ir jų kategorijų sąrašas“ po
Prancūzijai skirto įrašo įterpiama:
„XI - KROATIJA 
Zakon o javnoj nabavi (Narodne novine, broj
90/11) (Viešųjų pirkimų įstatymas,
Oficialusis leidinys Nr. 90/11) 5 straipsnio 1 dalies 3 punkte nurodytos
perkančiosios organizacijos, t. y. juridiniai asmenys, kurie įsteigti
siekiant patenkinti visuotinės svarbos poreikius, yra nepramoninio ar
nekomercinio pobūdžio ir atitinka vieną iš šių sąlygų:
–              
daugiau nei 50 proc. finansuojami iš
valstybės biudžeto arba regioninių ar vietos savivaldos subjektų
arba kitų juridinių asmenų lėšomis, arba
–              
jų valdymo priežiūrą vykdo valdžios
institucijos, vietos ar regioniniai savivaldos subjektai ar kiti juridiniai
asmenys, arba
–              
turi stebėtojų tarybą, administraciją
ar valdymo organą, kurio daugiau kaip pusė narių yra paskirti
valstybės, vietos ar regioninių savivaldos subjektų ar kitų
juridinių asmenų.
Pavyzdžiui,
– agentūra „Alan d.o.o.“;
–– Informacinių sistemų ir
informacinių technologijų rėmimo agentūra APIS IT d.o.o;
– Nacionalinis Kroatijos liaudies šokių
ansamblis „Lado“;
– Autocesta Rijeka – Zagreb d.d. (Greitkelis
Rijeka – Zagrebas);
– CARnet (Kroatijos akademinis ir mokslinių
tyrimų tinklas CARnet);
– pagalbos ir priežiūros centrai;
– socialinės gerovės centrai;
– socialinės priežiūros centrai;
– sveikatos priežiūros centrai;
– valstybės archyvai;
– Valstybinis gamtos apsaugos institutas;
– Krško
branduolinės jėgainės uždarymo ir radioaktyviųjų
atliekų bei panaudoto branduolinio kuro šalinimo finansavimo fondas;
– Kompensavimo už konfiskuotą turtą
fondas;
– Vukovaro miesto rekonstrukcijos ir plėtros
fondas;
– Neįgaliųjų profesinės
reabilitacijos ir įdarbinimo fondas;
– Aplinkos apsaugos ir energijos vartojimo
efektyvumo fondas;
– Kroatijos mokslų ir menų akademija;
– Kroatijos rekonstrukcijos ir plėtros
bankas;
– Hrvatska kontrola
zračne plovidbe d.o.o. (Croatia Control Ltd.);
– Hrvatska lutrija d.o.o. (Kroatijos loterija);
– Kroatijos paveldo fondas;
– Kroatijos žemės ūkio rūmai;
– Kroatijos radijas ir televizija;
– Kroatijos technologinės kultūros
asociacija;
– Hrvatske autoceste d.o.o. (Kroatijos
greitkeliai);
– Hrvatske ceste d.o.o. (Kroatijos keliai);
– Hrvatske šume d.o.o. (Kroatijos miškai);
– Hrvatske vode (Kroatijos vandentvarkos
bendrovė);
– Kroatijos audiovizualinis centras;
– Kroatijos žirgų auginimo centras.
Valstybiniai žirgų ūkiai „Đakovo“ ir „Lipik“;
– Kroatijos žemės ūkio, maisto ir kaimo
reikalų centras;
– Kroatijos kovos su minomis centras;
– Kroatijos nepriklausomybės karo memorialas
ir dokumentacijos centras;
– Kroatijos olimpinis komitetas;
– Kroatijos energijos rinkos operatorius;
– Kroatijos parolimpinis komitetas;
– Kroatijos laivų registras;
– Kroatijos gamtosaugos institutas;
– Kroatijos kurčiųjų sporto
asociacija;
– Kroatijos skubiosios medicinos pagalbos
institutas;        
– Kroatijos nacionalinis visuomenės sveikatos
institutas;
– Kroatijos psichinės sveikatos institutas;
– Kroatijos pensijų draudimo institutas;
– Kroatijos standartų institutas;
– Kroatijos nuotolinės medicinos institutas;
– Kroatijos toksikologijos ir antidopingo
institutas;
– Kroatijos nacionalinis transfuzijos medicinos
institutas;
– Kroatijos įdarbinimo tarnyba;
– Kroatijos darbuotojų sveikatos apsaugos ir
saugos institutas;
– Kroatijos sveikatos draudimo institutas;
– Kroatijos darbuotojų sveikatos draudimo
institutas;
– linijinės laivybos kompanija „Jadrolinija“;
– viešoji įstaiga „Kroatijos olimpinis
centras“;
– valstybinės aukštojo mokslo įstaigos;
– nacionaliniai parkai (viešosios įstaigos);
– gamtos parkai (viešosios įstaigos);
– valstybiniai mokslo institutai;
– teatrai, muziejai, galerijos, bibliotekos ir
kitos kultūros srities įstaigos, įsteigtos Kroatijos Respublikos
arba vietos ir regioninių savivaldos subjektų;
– įkalinimo įstaigos;
– klinikinės ligoninės;
– klinikinių ligoninių centrai;
– klinikos;
– Leksikografijos institutas „Miroslav Krleža“;
– uostų administracijos;
– sanatorijos;
– vaistinės, įsteigtos regioninių
savivaldos subjektų; 
– Matica hrvatska („Matrix Croatia“);
– Tarptautinis povandeninės archeologijos
centras;
– Nacionalinė ir universitetinė
biblioteka;
– Nacionalinis moksleivių ir studentų
gyvenimo lygio rėmimo fondas;
– Nacionalinis pilietinės visuomenės
vystymosi fondas;
– Kroatijos Respublikos nacionalinis mokslo,
aukštojo mokslo ir technologinės plėtros fondas;
– Nacionalinis švietimo išorės vertinimo
centras;
– Nacionalinė aukštojo mokslo taryba;
– Nacionalinė mokslo taryba;
– Oficialusis leidinys (Narodne novine d.d.);
– švietimo / pataisos institutai;
– Kroatijos Respublikos
ar vietos ar regioninės savivaldos subjektų įsteigtos švietimo
įstaigos;
– bendrosios praktikos ligoninės;
– Plovput d.o.o. (už
navigacijos saugą atsakinga valstybės įmonė);
– poliklinikos;
– specialios ligoninės;
– Centrinis apdraustų asmenų registras;
– Universitetinis skaičiavimo centras;
– sporto asociacijos;
– sporto federacijos;
– skubios medicininės pagalbos įstaigos;
– palaikomosios slaugos įstaigos; 
– sveikatos priežiūros įstaigos;
– Policijos solidarumo fondas;
– kalėjimai;
– Dubrovniko restauravimo institutas;
– Sėklų ir sėjinukų
institutas; 
– visuomenės sveikatos institutai;
– Aeronautikos technikos centras (Zrakoplovno –
tehnički centar d.d.);
– apskričių kelių administracijos.“
(b)         
IV priede „Centrinės valdžios institucijos“ po
Prancūzijai skirto įrašo įterpiama:
„KROATIJA
1. Kroatijos Respublikos valstybės
institucijos:
– Kroatijos Parlamentas;
– Kroatijos Respublikos Prezidentas;
– Kroatijos Respublikos Prezidentūra;
– Kroatijos Respublikos Prezidentūra
pasibaigus kadencijai;
– Kroatijos Respublikos Vyriausybė;
– Kroatijos Respublikos Vyriausybės tarnybos;
– ministerijos;
– valstybės tarnybos;
– valstybinės administracinės
įstaigos;
– valstybinės apskričių
administracinės tarnybos;
– Kroatijos Respublikos Konstitucinis Teismas;
– Kroatijos Respublikos Aukščiausiasis
Teismas;
– teismai;
– Valstybinė teismų taryba;
– prokuratūros;
– Valstybinė prokurorų taryba;
– ombudsmeno biurai;
– Viešųjų pirkimų
procedūrų priežiūros valstybinė komisija;
– Kroatijos nacionalinis bankas;
– Valstybinė audito tarnyba; 
2. Valstybės agentūros ir tarnybos:
– Kroatijos civilinės aviacijos
agentūra;
– Elektroninės žiniasklaidos agentūra;
– Orlaivių avarijų ir incidentų
tyrimų agentūra;
– Viešojo ir privačiojo sektorių
partnerystės agentūra;
– Kokybės ir akreditavimo sveikatos priežiūros srityje
agentūra;
– Vaistų ir medicinos prietaisų
agentūra;
– Judumo ir ES programų agentūra;
– Pakrančių ir jūrų eismo
agentūra;
– Osijeko forto (Tvrđa) rekonstrukcijos
agentūra; 
– Švietimo ir mokytojų rengimo agentūra;
– Slėginės įrangos agentūra;
– Darbuotojų reikalavimų darbdavio bankroto
atveju draudimo agentūra;
– Žemės ūkio, žuvininkystės ir kaimo
plėtros mokėjimų agentūra;
– Žemės ūkio paskirties žemės
agentūra;
– Nekilnojamojo turto sandorių ir
tarpininkavimo agentūra;
– Potencialiai sprogios atmosferos vietovių
agentūra;
– Kroatijos Respublikos regioninės
plėtros agentūra;
– Geležinkelių rinkos reguliavimo
agentūra;
– Europos Sąjungos programų
įgyvendinimo sistemų audito agentūra;
– Geležinkelių transporto saugos
agentūra;
– Profesinio
švietimo ir mokymo bei suaugusiųjų švietimo agentūra;
– Valstybės nuosavybės valdymo agentūra;
– Vidaus vandenų agentūra;
– Kroatijos aplinkos agentūra;
– Asmens duomenų apsaugos agentūra;
– Kroatijos konkurencijos agentūra;
– Mokslo ir aukštojo mokslo agentūra;
– Valstybinė indėlių draudimo ir
bankų sanavimo agentūra;
– Finansų agentūra;
– Kroatijos maisto agentūra;
– Kroatijos smulkiojo verslo agentūra;
– Kroatijos finansinių paslaugų
priežiūros agentūra;
– Kroatijos privalomųjų naftos
atsargų agentūra;
– Kroatijos
pašto ir elektroninių ryšių agentūra;
– Kroatijos akreditavimo agentūra;
– Kroatijos energetikos reguliavimo agentūra;
– Kroatijos naujienų agentūra;
– Kroatijos žemės ūkio agentūra;
– Centrinė finansavimo ir sutarčių
sudarymo agentūra.“
(c)         
IX A priede „VIEŠOJO DARBŲ PIRKIMO SUTARTYS“
po Prancūzijai skirto įrašo įterpiama:
„- Kroatijoje „Sudski
registar trgovačkih društava u Republici Hrvatskoj“ arba „Obrtni registar
Republike Hrvatske“;“
(d)         
IX B priede „VIEŠOJO PREKIŲ PIRKIMO SUTARTYS“
po Prancūzijai skirto įrašo įterpiama:
„- Kroatijoje „Sudski
registar trgovačkih društava u Republici Hrvatskoj“ arba „Obrtni registar
Republike Hrvatske“;“ 
(e)         
IX C priede „VIEŠOJO PASLAUGŲ PIRKIMO
SUTARTYS“ po Prancūzijai skirto įrašo įterpiama:
„- Kroatijoje „Sudski
registar trgovačkih društava u Republici Hrvatskoj“ arba „Obrtni registar
Republike Hrvatske“;“
3.           32009
L 0081: 2009 m. liepos 13 d. Europos Parlamento ir Tarybos
direktyva 2009/81/EB dėl darbų, prekių ir paslaugų pirkimo
tam tikrų sutarčių, kurias sudaro perkančiosios
organizacijos ar subjektai gynybos ir saugumo srityse, sudarymo tvarkos
derinimo ir iš dalies keičianti direktyvas 2004/17/EB ir 2004/18/EB (OL L
216, 2009 8 20, p. 76). 
(a)         
VII priedo A dalyje „DARBŲ PIRKIMAS“ po
Prancūzijai skirto įrašo įterpiama:
„- Kroatijoje – „Sudski
registar trgovačkih društava u Republici Hrvatskoj“ arba „Obrtni registar
Republike Hrvatske“,“ 
(b)         
VII priedo B dalyje „PREKIŲ PIRKIMAS“ po
Prancūzijai skirto įrašo įterpiama:
„- Kroatijoje – „Sudski
registar trgovačkih društava u Republici Hrvatskoj“ arba „Obrtni registar
Republike Hrvatske“,“ 
(c)         
VII priedo C dalyje „PASLAUGŲ PIRKIMAS“ po
Prancūzijai skirto įrašo įterpiama:
„- Kroatijoje – „Sudski
registar trgovačkih društava u Republici Hrvatskoj“ arba „Obrtni registar
Republike Hrvatske“,“.
[1]               OL L 112,
2012 4 24, p. 10.
[2]               OL L 112,
2012 4 24, p. 21.
[3]               OL L 112,
2012 4 24, p. 95.
[4]               OL L 363,
2006 12 20, p. 1.
[5]               OL L 134, 2004 4 30, p. 1.
[6]               OL L 134, 2004 4 30, p. 114.
[7]               OL L 216, 2009 8 20, p. 76.